ΑΠΕΡΙΦΡΑΣΤΗ ΚΑΤΑΔΙΚΗ ΠΡΑΞΕΩΝ ΒΙΑΣ

Ανακοινώσεις Συντονιστικής

05/07/2026 
Η Συντονιστική Επιτροπή καταδικάζει απερίφραστα τις πρόσφατες επιθέσεις κατά στελεχών πολιτικού κόμματος στη Θεσσαλονίκη, που είχαν ως συνέπεια, μάλιστα, και την απώλεια ανθρώπινης ζωής.
Οι πράξεις βίας κατά πολιτών για τις ιδέες τους, τις απόψεις τους και τη δράση τους δεν έχουν θέση στο δημοκρατικό μας πολίτευμα και δεν μπορούν να αποτελούν μέσο έκφρασης πολιτικών απόψεων.Υπονομεύουν τους δημοκρατικούς θεσμούς, δημιουργούν συνθήκες πολιτικής έντασης και σε καμία περίπτωση δεν επιλύουν υφιστάμενα προβλήματα.
Η Συντονιστική Επιτροπή εκφράζει τα ειλικρινή συλλυπητήριά της προς την οικογένεια και τους οικείους του θύματος και τη συμπαράστασή της στους τραυματίες, στους οποίους εύχεται ταχεία ανάρρωση.
Κάθε πολίτης οφείλει να προασπίζεται τη δημοκρατική ομαλότητα, τις θεμελιώδεις ατομικές, πολιτικές και κοινωνικές ελευθερίες και το Κράτος Δικαίου.

